Kiel vi certe jam scias, Vikimedio EO organizas multajn konkursojn kaj aliajn aferojn. Historie, granda parto de mono por tiu agado devenas de subvencioj de la Fondaĵo Vikimedio. Sed ĉe nia agado ni jam batas la supran limon kiom multajn subvenciojn ni povas peti dum jaro (organizoj povas havi samtempe malfermitajn maksimume 3 subvenciojn).
#000002
Tial ni en la Estraro pripensas transiri al pli alta nivelo de Vikimediaj subvencioj – Ĝeneral-Subtena Fonduso (antaŭe nomata “Jarplana subvencio”). Sed kun siaj avantaĝoj ĝi alportas ankaŭ defiojn – ĝi estas por ni sufiĉe nova (en la Estraro neniu aparte mutle laboris pri ĝi antaŭe), kaj ĝi postulas havi pretan jaran planon (kaj verkitan subvencipeton por ĝi) jam komence de Septembro (ni kutime tion faras por Novembro). Aldone, ni daŭre faras plurajn projektojn (kaj lernas tute novajn aferojn por ili) kaj plibonigas laboran infrastrukturon.
#000003
Tial la Estraro alvokas vin! Se vi havas spertojn pri Ĝeneral-Subtena Fonduso (aŭ Jarplana subvencio) kontaktu nin per volontula formularo! Ni volas pli bone pritaksi ĉu peti tiun grandan subvencion, aŭ resti ĉe pluraj malgrandaj. Kaj se ni decidos peti – ni aprezos viajn konsilojn aŭ (prefere) rektan helpon por verkado de la subvencipeto!
#000004